Jaka

Jaka (Arenga pinnata, suku Arecaceae) wantah soroh palem sané pinih mawiguna sesampun nyuh manut ring segi ekonomi. Punyan jaka mentik ring sajebag India miwah Asia kelod-kangin. Punyan jaka madué makudang-kudang wastan minakadi enau utawi aren ring Basa Indonésia, nau, hanau, peluluk, biluluk, kabung, juk utawi ijuk (aneka wastan lokal ring Sumatra miwah Semenanjung Malaya); kawung, taren (Sd.); akol, akel, akere, inru, indu (basa-basa ring Sulawesi); moka, moke, tuwa, tuwak (ring Nusa Tenggara). Ring Basa Inggris jaka kawastanin sugar palm utawi Gomuti palm

Jaka wantah palem sané ageng, prasida mentik ngantos 20 m tegehnyané miwah  madiameter ngantos 65 cm. Batang jaka sané wayah kawastanin uyung miwah ring maduurnyané kasaputin duk sané mawarné ireng. Duk inggih punika wantah bagian pelupuh don sané nylubungin batangnyane. Papah jaka kawastanin pugpug miwah pangkal papahné kawastanin blongkang. Ring blongkang punika wénten serat sané kawastanin unus.

Don jaka sané wayah mawarna gadang kawastanin ron miwah sané nguda sané mawarna petak kawastanin ambu. Pugpug jaka mrasida mentik ngantos 6-12m miwah lantang ronnyané 1,5m.

Bluluk utawi buah jaka bentuknyané bunder madiameter 4 cmSteenis, CGGJ van. 1981. Flora, untuk sekolah di Indonésia. PT Pradnya Paramita, Jakarta. Hal. 139. miwah kulitnyané mawarna gadang, ring soang-soang buah madué tigang biji sané mawarna petak. Bluluk punika nénten dados kaajeng matah-matah seantukan mrasida ngranayang gatel.

 Kawigunan 
kiri|jmpl|Nuakin bungan jaka
Punyan jaka madué makudang-kudang kawigunan minakadi kaangen sumber ajeng-ajengan miwah sarana upakara.

 Tuak miwah Gula 
Gula aren utawi gula bali wantah olahan tuak punyan jaka sané kapolihin saking bungan jaka sané muani. Bungan jaka katuakin ngangen bungbung sané malakar aji tiing, biasané ritkala semegan miwah sanja. Tuake punika kadadah miwah kawastanin juruh. selanturnyané ring juruh punika kawehin pangeras (minakadi engked nagka miwah bahan lianan) mangda juruh punika ngerasan miwah taler kacetak ngange kau. Wenten taler ring juruhe punika kawehin lengis nyuh sané kaangen ngaryanin gula semut.

Tuak sida kainum utawi kaolah dumun dados arak.

 Bluluk 
Bluluk sané muda wantah lunak miwah bening. Buah jaka kalablab mangde blulukné pesu, raris bluluk punika karemang ring yéh kapur selama makudang-kudang dina magda engketnyané sané gatel miwah maracun icalHeyne, K. 1987. Tumbuhan Berguna Indonésia, jil. 1. Yay. Sarana Wana Jaya, Jakarta. Hal. 447-455. Bluluk dados kaloh dados es campur miwah kolak.

 Ambu miwah Ron 
Ambu miwah ron lumrah kaangén sarané upakara ring bali minakadi kaangen ngaryanin pénjor, sampian lamak, selanggi, tamas miwah tetuasan lianan.
kiri|jmpl|Bluluk
kiri|jmpl|220x220px|Raab pelinggih pura sané malakar antuk duk.

 Duk 
jmpl|253x253px|Jaje sané madaging gula bali
Duk lumrah kaangén raab wangunan suci minakadi pelinggih ring sanggah utawi merajan miwah ring pura.

 Pustaka 

Kategori:Woh-wohan
Kategori:Punya